ནམ་རྒྱུན་ང་རང་ཆུ་བོའི་ཕ་རོལ་གྱི་རིག་རྒྱམ་ཚང་གི་ཨ་ཡས་བགྲེས་པོ་དེ་དང་མཉམ་དུ་ཙོག་ནས་ཉིན་ཞག་གང་མང་ཞིག་གི་མགོ་རྔ་ཕུད་དུས།ཁོ་ཚོའི་རང་རང་གི་མི་ལོ་མང་པོ་ཇི་ལྟར་བཏང་བ་ལ་བསམ་བློ་བཏང་མི་འདུག་ལ།མི་ལོ་དེ་འདྲ་མང་པོ་ཞིག་སུ་ཞིག་གི་ཆེད་དུ་བཏང་བའང་ཚོད་ཚོད་ཅིག་བཤད་རྒྱུ་མི་འདུགད་ལྟ་ཁོ་མོས་རང་གི་བུ་ཕྲུག་ཚོ་རང་ས་རང་ཡུལ་ནས་མི་འདུག་པར་ཁོ་མོ་དང་ཁ་ཐག་རིང་བའི་འཇིག་རྟེན་དུ་འཚོ་ནའང་།རྒྱུ་མཚན་ག་འདྲའི་ཆེད་དུ་ང་ཚོ་དེ་ལྟར་འཚོ་དགོས་མིན་མི་ཤེས་ཟེར།ངས་རྒྱུན་ཏུ་ཁོ་མོའི་ཉམས་ཐག་ཅིང་ཡི་མུག་པའི་མིག་ཟུང་དེ་མཐོང་ཚེ།དུས་ཚིགས་མང་པོ་ཞིག་བརྒལ་ཐུབ་ཀྱིན་མེད་པ་རྟོགས་ཤིང་།དེ་ལ་ད་དུང་ཚེ་རབས་ཤིག་ལས་ཀྱང་རིང་བའི་གཏམ་རྒྱུད་མང་པོ་གློད་རྒྱུ་ཡོད་པ་ཚོར།དེ་ནི་ཕྱེ་མ་ལེབ་ཅིག་གིས་ཆུ་ཕྲན་ལྷུང་ལྷུང་འབབ་པའི་དབྱར་ལྗོངས་ཤིག་ལ་སྒུག་པ་ནང་བཞིན།ཡིན་ན་ཡང་།ཁོ་མོས་ད་ལྟ་སུ་ཞིག་ལ་བསྒུག་ནས་ཡོད་དམ།ཁོ་མོ་སུ་ཞིག་གི་འཇིག་རྟེན་ན་འཚོ་བཞིན་ཡོད་དམ།དེ་དག་ཡོད་ཚད་ང་ཚོ་སུས་ཀྱང་ཤེས་མི་སྲིད།